
LIITE Toimintalinja


[bookmark: _Toc239076153]Hyötyliikunnan merkitys harjoitustapahtumien kannalta
Harjoitustapahtumiin osallistuminen ja aktiivinen liikuntaharrastus on yhdistyksen kannustekohde, ja jokaiselle jäsenelle suositellaan lajiharjoittelun ohella hyötyliikuntaa osana arkea. Hyötyliikunnalla tässä tarkoitetaan matkan taittamista kävellen tai polkupyörällä, mutta poissuljettuja vaihtoehtoja eivät ole myöskään rullalauta, potkulauta, potkupyörä, rullaluistimet tai -sukset taikka muut lihasten aktivointia toimiakseen tarvitsevat liikkumiseen tarkoitetut välineet.

Harjoitustapahtumaan saapuminen ja tehty matka aktivoivat kehon lisäksi mieltä; ulkona tapahtuva siirtyminen valmistaa tulevaan harjoitukseen niin henkisesti kuin fyysisestikin. Kehon aktivointi ennen varsinaista sisätiloissa tapahtuvaa harjoitustapahtumaa saattaa auttaa keskittymään harjoitukseen paremmin sekä valmistelee kehoa ja mieltä tulevaan fyysiseen harjoitukseen. Harjoitustapahtuman 
jälkeen kotimatkan taittaminen kävellen, pyörällä tai muuten liikunnallisesti saattaa auttaa palautumaan tai nopeuttaa palautumista harjoituksista fyysisesti sekä mahdollistaa harjoitusten kertaamisen mielikuvaharjoitteluna, mikäli tarvetta. 


[bookmark: _Toc239076154]Julkisen liikenteen saavutettavuus Tapanilan Erä Karate ry:n harjoitustilan läheisyydessä 
Tapanilan Erä Karate ry:n harjoitustila sijaitsee Helsingin Tapanilassa osoitteessa Jäkälätie 2, 00730 Helsinki. Juna-asema ”Tapanila” sijaitsee noin 200 metrin päässä harjoitustilasta. Juna-asemalta on lyhyempi kulku etelänpuoleista reittiä käyttämällä portaita pitkin tai hissiä käyttämällä harjoitustilalle, ja pidempi kulkureitti pohjoista kulkureittiä pitkin. Molemmat reitit ovat esteettömästi kuljettavissa. 

Helsingin seudun liikenne HSL liikennöi myös lähikaduilla joitakin linja-autovuoroja, ja lähin pysäkki päiväaikaan on salin edessä lähibussilinjalla 702. Lisäksi noin 200 metrin päässä on linjan numero 74 pysäkki, ja noin 600 metrin päästä lähempää Malmia kulkee useampia linja-autoja. 


[bookmark: _Toc239076155]Hyötyliikunnan/harjoitusmatkojen nykytila harjoitustapahtumiin kulkemisessa
Kevään 2026 jäsenkyselyssä kysyttiin
· miten kuljet pääsääntöisesti harjoitusmatkat? (kävellen/pyörällä/julkisella liikennevälineellä/autolla)
· Jos vastasit autolla, niin mikä saisi sinut kulkemaan kävellen taikka pyörällä harjoitusmatkoja nykyistä useammin?
· Jos osallistut kilpailuihin tai leireille, niin miten kuljet pääsääntöisesti nämä matkat? (julkisella liikennevälineellä/kimppakyyti/oma tai perheen auto)
· Jos osallistut kilpailuihin taikka leireihin ja kuljet nämä matkat pääsääntöisesti omalla autolla, niin miten voisit lisätä julkisen liikennevälineen käyttöä näillä matkoilla?

Kyselyyn tuli yhteensä 31 vastausta kaikissa ikäryhmissä, ja harjoitusmatkojen kulkemista koskeviin kysymyksiin saatiin 30 vastausta. 

Miten kuljet pääsääntöisesti harjoitusmatkat? 
· kävellen 7
· pyörällä 5
· julkisilla liikennevälineillä 4
· autolla 14

Jos osallistut kilpailuihin taikka leireihin ja kuljet nämä matkat pääsääntöisesti omalla autolla, niin miten voisit lisätä julkisen liikennevälineen käyttöä näillä matkoilla?
· oma/perheen auto 6
· julkisilla liikennevälineillä 3
· kimppakyydeillä 3 

Autolla kulkemisen vähentämistä tai siitä luopumista koskeviin avoimiin kysymyksiin ei vastattu. Kyselyn vastausten perusteella ei voida suoraan päätellä autoilun syitä, mutta suurimmalla osalla matkan pituus kotoa harrastukseen lienee suurin syy. Tämä voi olla kilometrimääräinen matka tai julkisilla liikennevälineillä tehdyn matkan ajallisesti huomattavan pitkä kesto. Tiedossa on, että osa lähialueella asuvista harrastajista kulkee myös matkansa autolla. 
Kyselyyn vastanneista osa oli vanhempia, jotka vastasivat lastensa harrastamiseen liittyen. Vanhempien työpäivien pituus ja lasten harrastusajat vaikuttavat myös lasten harrastusmatkojen kulkemiseen; harrastukseen ei aina ole mahdollista ehtiä julkisilla taikka kävellen/pyörällä töistä johtuen. 


[bookmark: _Toc239076156]Kilpailu- ja leirimatkojen yhteiskuljetuksista sopiminen ja käytännön toteutus
Yhdistyksen toimintaan kuuluu leireille ja karatekilpailuihin osallistumisen mahdollistaminen motivoituneille harjoittelijoille. Leirejä ja kilpailuita järjestetään Suomessa sekä ulkomailla. 

Karaten harrasteleirejä järjestetään usein eri yhdistysten toimesta, ja niihin osallistuminen on jokaisen harrastajan oman mielenkiinnon mukaista. Tapanilan Erä Karate ry:llä on käytössä harrastajien oma leiri-whatsapp-ryhmä, johon jokaisella harrastajalla on mahdollisuus liittyä. Leiriryhmästä tiedotetaan harjoituksissa sekä kuukausikirjeessä. Whatsapp-ryhmässä tiedotetaan tulevista leireistä, kaikki ryhmän jäsenet voivat viestiä tietoonsa tulevista leireistä ja tapahtumista. Wa-ryhmässä voi kysellä itselleen leiriseuraa sekä sopia yhteiskuljetuksista leireille. Kotimaan leirejä järjestetään ympäri maata, ja ne ovat usein julkisella liikenteellä saavutettavia, paikkakunnasta riippuen. Julkisen liikenteen sekä yhteiskuljetusten käyttöön kannustetaan harjoituksissa ja muissa yhteyksissä, joissa leirimatkoista sovitaan – omakustanteisille leireille kulkeminen ja matkanjärjestely on kuitenkin jokaisen osallistujan omalla vastuulla. Ulkomaan leirejä koskevat samat periaatteet; osallistuminen ja kulkeminen leireille on jokaisen oman harkinnan varassa, mutta toki yhteiskuljetuksiin kannustetaan myös ulkomailla leireiltäessä tai kilpailtaessa. 

Yhdistys tarjoaa mahdollisuuksien mukaan aktiivisille ohjaajilleen yhteisleirimatkoja. Mikäli kyseessä on yhdistyksen organisoima matka kotimaassa tai ulkomailla, ilmoitetaan yhdistyksen toimesta selkeästi, mitä yhdistyksen osuus leiri-/matkajärjestelyistä kattaa. Jos yhdistys ilmoittaa järjestävänsä yhteiskuljetukset, tällöin kuljetusten organisointi kokonaisuudessaan (varaaminen, maksaminen ja toteutus) on yhdistyksen vastuulla. Tämä ei kuitenkaan ole automaatio yhdistyksen tarjoamilla leireillä; yhdistyksen osuus saattaa sisältää esimerkiksi leirimaksun kattamisen, jolloin mahdolliset kuljetukset jäävät osallistujan itsensä järjestettäviksi. Tällöinkin suositellaan yhteiskuljetuksia paitsi ympäristöystävällisyyden, myös yhteisöllisyyden lisäämiseksi. 

Kilpailumatkojen ja alue-, yläkoulu- ym. leiritysten osalta periaatteet ovat samankaltaisia tapahtumapaikoille kulkemisen suhteen. Kilpailuihin osallistuvat ovat pääsääntöisesti nuoria, 10-17-vuotiaita. Kilpailuissa on yhdistyksen puolelta aina mukana valmentaja. Kilpailijoilla on oma whatsapp-ryhmä, johon kuuluvat kilpailijoiden ja valmentajien lisäksi kilpailijoiden vanhemmat. Whatsapp-ryhmässä tiedotetaan mm. kilpailupäivän kulusta, ja siellä on mahdollisuus sopia yhteiskuljetuksista kilpailupaikalle. Koska kilpailijat ja osa apuvalmentajista on alaikäisiä, he tarvitsevat kuljetuksen. Yhdistyksen toimintakäytännön mukaan kilpailija tarkistaa itse oman kulkemisensa kilpailupaikalle ennen ilmoittautumista kilpailuun, ja pääsääntöisesti kilpailijoiden vanhemmat organisoivat osallistujien yhteiskuljetukset. Yhteiskuljetuksista sopimiseen kannustetaan vanhempia ja kilpailijoita hyvissä ajoin ennen kilpailua. Valmentajat tarjoavat mahdollisuuksien mukaan myös vapaita autopaikkojaan kilpailijoille ja huoltojoukoille, ja sama toimii toisinpäin mikäli valmennus tarvitsee kuljetusta. Kilpailumatkoihin liittyviä käytäntöjä tarkistetaan ja ohjeistetaan vanhempia ja kilpailijoita yhteisissä tapaamisissa sekä harjoitusten yhteydessä tarpeen mukaan sekä toimintakausittain. 


[bookmark: _Toc239076157]Tapanilan Erä Karate ry:n ohjeistus jäsenille harjoitusmatkojen sekä kilpailu- ja leirimatkojen kulkemisesta 
Tapanilan Erä Karate ry suosittaa jäseniään kulkemaan harjoitus-, kilpailu- ja leirimatkoja mahdollisuuden mukaan kävellen, polkupyörällä, julkisia liikennevälineitä käyttäen tai yhteiskuljetuksin henkilöautolla. Yhdistys suosittelee jäsenilleen yksityisautoilun välttämistä harjoitusmatkoilla sekä yhdistyksen tapahtumiin osallistuttaessa mahdollisuuksien mukaan siten, että se ei aiheuta kohtuutonta haittaa jäsenistön tai heidän perheidensä kulkemiseen ja arjen sujuvuuteen mahdollistaen näin laadukkaan harrastustoiminnan pysyvyyden osana jäsentensä arkielämää.  

Käytännön toteutus hyötyliikunnan lisäämiseen yhdistyksen osalta: 
· muistutamme yhdistyksen jäseniä harjoituskauden alussa ja aikana hyödyistä, joita harjoitusmatkojen taittaminen kävellen taikka pyörällä aiheuttaa
· kertaamme harjoitustilan lähistön pysäköintimahdollisuudet ja kannustamme käyttämään julkista liikennettä harjoitus- ja muihin tapahtumiin saavuttaessa 
· tiedotamme lasten vanhempia harjoituksiin kuljettamisesta
· tiedotamme harjoitustilan läheisyydessä tapahtuvista liikennemuutoksista mahdollisuuksien mukaan
· tarkistamme harjoitustilan polkupyöräparkin telineiden riittävyyden säännöllisesti toimintakausittain
· kysymme harjoitusmatkojen kulkemisesta vuosittain jäsenkyselyssä, vertaamme kyselyiden tuloksia edelliseen vuoteen 
· leiri- ja kilpailumatkojen osalta muistutamme ja kannustamme yhteiskuljetuksiin ja julkisten kulkuvälineiden käyttöön
· kannustamme liikunnalliseen elämäntapaan ja hyötyliikuntaan
· seuran hallitus on osaltaan sitoutunut käyttämään julkista liikennettä sekä kävelemään taikka pyöräilemään harjoitustapahtumien lisäksi hallituksen kokouksiin mahdollisuuksien mukaan. Hallituksen kokouksiin osallistuminen on mahdollista useimmiten myös etänä.

Toimenpiteiden vaikutuksia seurataan yhdistyksen arjessa. Käymme aktiivista vuoropuhelua tilamme vuokranantajan kanssa harjoitustemme aiheuttamasta liikenteestä taloyhtiön alueella sekä tiedotamme yhdistyksen jäseniä tarpeen mukaan. Tarvittaessa olemme yhteydessä Helsingin kaupungin pysäköinninvalvontaan virhepysäköinnistä yhdistyksen parkkipaikka-alueella. Keväällä 2027 yhdistyksen hallitus pohtii, toteutetaanko 2027 syksyllä yhdistyksen sisäinen leikkimielinen kampanja autottomien harjoitusmatkojen tueksi. Harjoitus- ja kilpailumatkoihin liittyvien, toteutettujen toimenpiteiden vaikutuksia seurataan vuosittain osana jäsenkyselyä. 

